LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL CIVILINĖS AVIACIJOS PRIEŽIŪROS PASLAUGŲ INFORMACINĖS SISTEMOS LIKVIDAVIMO

2024 m. liepos 4 d. Nr. 3-243

Vilnius

Vadovaudamasis Lietuvos Respublikos valstybės informacinių išteklių valdymo įstatymo 24 straipsnio 3 dalies 1 punktu ir Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 42 ir 43 punktais:

1.	Likviduoju Civilinės aviacijos priežiūros paslaugų informacinę sistemą (toliau – CAPPIS).

2.	Nustatau, kad:

2.1. CAPPIS likvidavimo pabaiga – 2024 m. liepos 15 d.;

2.2. CAPPIS likvidavimo laikotarpiu jos valdytojo ir tvarkytojo teisės ir pareigos nesikeičia.

3.	Pavedu VšĮ Transporto kompetencijų agentūrai:

3.1. per 5 darbo dienas nuo šio įsakymo įsigaliojimo dienos pateikti duomenis apie CAPPIS likvidavimą Registrų ir valstybės informacinių sistemų registro tvarkytojui šio registro nuostatų nustatyta tvarka;

3.2. per 3 darbo dienas nuo šio įsakymo įsigaliojimo dienos savo interneto svetainėje paskelbti informaciją apie likviduojamą CAPPIS.

4.	Pripažįstu netekusiu galios Lietuvos Respublikos susisiekimo ministro 2016 m. liepos 15 d. įsakymą Nr. 3-235(1.5 E) „Dėl Civilinės aviacijos priežiūros paslaugų informacinės sistemos nuostatų ir duomenų saugos nuostatų patvirtinimo“ su visais pakeitimais ir papildymais.

5.	Nustatau, kad šio įsakymo 4 punktas įsigalioja 2024 m. liepos 15 d.

Susisiekimo ministras	Marius Skuodis